Kosovon valtiolippu
Kosovon itsenäisyyden tunnustaneet valtiot
Kosovon albaanit juhlivat vastaitsenäistynyttä Kosovoa Wienissä
**Kosovon itsenäisyysjulistusta** Serbiasta edelsivät Kosovon sota, Jugoslavian pommitukset ja kansainvälisten joukkojen valvontaoperaatiot Kosovossa. Jugoslavian pommitusten jälkeen Kosovo oli käytännössä siirtynyt pois Serbian hallinnasta. Kosovon albaanien ja serbien välillä käytiin neuvotteluja Kosovon asemasta. Neuvottelut osoittautuivat tuloksettomiksi, kun osapuolet eivät päässeet yhteisymmärrykseen Kosovon tulevaisuudesta. Kosovo julistautui yksipuolisesti itsenäiseksi Serbiasta 17. helmikuuta 2008. Kosovon itsenäisyysjulistus annettiin Kosovon parlamentissa pääministeri Hashim Thaçin, parlamentin puheenjohtaja Jakup Krasniqin ja presidentti Fatmir Sejdiun läsnä ollessa. Sopimus noudatti Martti Ahtisaaren suunnitelmaa.

Kansainvälinen reaktio
----------------------

Kosovon itsenäistymiseen on suhtauduttu vaihtelevasti. Toisaalta monet maat ovat tunnustaneet itsenäisyyden ja olleet sitä mieltä, että Serbia menetti moraalisen oikeuden Kosovon hallintaan albaaneihin kohdistettujen sotarikosten myötä. Toisaalta monet ovat pelänneet, että Kosovon itsenäistyminen rohkaisisi separatistisia ryhmiä heidän omissa maissaan. Thaçi piti Kosovon itsenäistymistä entisen Jugoslavian hajoamisen viimeisenä vaiheena. Muun muassa Yhdysvallat, Ranska, Iso-Britannia ja Saksa tunnustivat Kosovon itsenäisyyden ensimmäisinä. Serbia ja Venäjä tuomitsivat itsenäisyysjulistuksen. Serbia on vannonut, ettei se koskaan tulisi tunnustamaan Kosovon itsenäisyyttä. Venäjä väitti, että Kosovon itsenäisyysjulistus rikkoi YK:n vuoden 1999 päätöslauselmaa ja vei asian turvallisuusneuvostoon. Turvallisuusneuvosto vahvisti myöhemmin Kosovon itsenäisyyden lailliseksi. Kiina on ilmaissut pelkäävänsä Kosovon itsenäisyyden heikentävän vakautta Balkanilla. Kosovon ulkoministeriön mukaan Kosovon itsenäisyyden oli tunnustanut vuoteen 2015 mennessä 108 maata.

Serbian ja Pohjois-Kosovon mellakat
-----------------------------------

Itsenäisyysjulistuksen tultua julki puhkesi Serbiassa ja Kosovossa vakavia mellakoita. Kosovon serbit ottivat yhteen poliisin kanssa ja sytyttivät tuleen muun muassa poliisiasemia. Yhdysvaltain suurlähetystö tuhopoltettiin Serbiassa. Naton joukot sulkivat Kosovon pohjoisrajan väkivaltaisuuksien takia. Pohjois-Kosovon serbit eivät ole tunnustaneet Kosovon albaanihallintoa ja Mitrovica on pysynyt jakautuneena kaupunkina.

Lähteet
-------

1. ↑  Kosovo-neuvottelut päättyivät ilman sopua *Yle Uutiset*.  28.11.2007 • Päivitetty 31.10.2008 03:26. Yle. Viitattu 26.10.2021.
2. ↑  Full text: Kosovo declaration *BBC*.  17.2.2008. Viitattu 12.1.2016.
3. ↑  Kosovo julistautui itsenäiseksi *Yle*.  17.2.2008. Viitattu 12.1.2016.
4. ↑  Bilefsky, Dan: Serbia proposes dividing Kosovo along ethnic lines *The New York Times*.  24.3.2008. Viitattu 13.1.2016.
5. ↑  Vallely, Paul: The Big Question: Why are so many countries opposed to Kosovo gaining its independence? *Independent*.  18.2.2008. Viitattu 13.1.2016.
6. ↑  Kosovo celebrates amid Serb protests *CNN*.  18.2.2008. Viitattu 12.1.2008.
7. ↑  Serbia condemns breakaway Kosovo as "false state" *Reuters*.  17.2.2008. Viitattu 13.1.2016.
8. ↑  World reaction: Russia condemns declaration *The New York Times*.  7.11.2008. Viitattu 13.1.2016.
9. ↑  Serbia vows never to recognise Kosovo's independence *The Guardian*.  27.7.2010. Viitattu 13.1.2016.
10. ↑  Henry H. Perritt: "Kosovos Future", *The Road to Independence for Kosovo: A Chronicle of the Ahtisaari Plan*, s. 224. Cambridge University Press, 2010. ISBN 9780521116244. Teoksen verkkoversio.
11. ↑  Serbia, Russia Move to Annul Kosovo Independence *Deutsche Welle*.  18.2.2008. Viitattu 13.1.2016.
12. ↑  Beaumont, Peter: Kosovo's independence is legal, UN court rules *The Guardian*.  22.7.2010. Viitattu 13.1.2016.
13. ↑  China's U.N. envoy speaks out against Kosovo move *Reuters*.  18.2.2008. Viitattu 13.1.2016.
14. ↑  Countries that have recognized the Republic of Kosova *Republic of Kosovo - Ministry of Foreign Affairs*. Viitattu 12.1.2016.
15. ↑  Police in standoff with Serb demonstrators over Kosovo *The Guardian*.  22.2.2008. Viitattu 12.1.2008.
16. 1 2  Nato troops close Kosovo border *BBC*.  20.2.2008. Viitattu 13.1.2016.
17. ↑  Serb protesters set US embassy ablaze in Belgrade *The Guardian*.  21.2.2008. Viitattu 12.1.2016.
18. ↑  Launey, Guy De: Feeling betrayed in north Kosovo *BBC*.  15.5.2013. Viitattu 13.1.2016.
19. ↑  Geoghegan, Peter: Serbs still find it hard living in Kosovo *Deutsche Welle*.  19.11.2013. Viitattu 13.1.2016.
20. ↑  Hanson, Joanna: Views from north Kosovo: the ethnic distance is not getting any closer *European Western Balkans*.  11.12.2015. Viitattu 13.1.2016.